אתר התרגום oly-exam

בעיקרון זה אתר אינטרנט שצוות שוויצרי בנה לבינ"ל ב-2016. השתמשו
בו גם באסייתית ב-2017 ונראה שהוא היה די נוח ולכן כנראה ישתמשו בו הרבה בעתיד.

האתר מאפשר מספר דברים:

תרגום בצורה נוחה
יותר של המבחנים.

ההגשה הסופית של
התרגומים נעשית באתר. בוחרים את השפות לתת לתלמידים והמארגנים מדפיסים לכל תלמיד
את המבחנים שלו לפי ההגדרות של המשלחת.

הצבעות בדיונים נעשות
באתר.

המארגנים סורקים את
המבחנים של התלמידים ומעלים לאתר.

ציונים (גם רשמיים
וגם של המשלחת) מוזנים לאתר הזה.

חשוב להבין בנושא התרגום: "שפה" – כמו תיקיית תרגום במחשב.
לכל "שפה" יש מבנה כלשהו (נניח כזה שמתאים לעברית או אנגלית). כלומר,
אנחנו נגדיר הרבה שפות שבהם נעבוד, נניח "עברית של observer 1" ו"אנגלית
אוסטרלית גרסה ישראלית" ונגדיר מראש את המבנה כ"עברית"
ו"אנגלית" בהתאמה לדוגמא הזו.

האתר היה באמת נוח לשימוש, אבל היו כמה עיניינים נקודתיים שהיו קצת
מאתגרים וההתמודדות איתם לקחה זמן. אני כותבת את המסמך הזה במטרה לחסוך לשנים
הבאות את ההתמודדות הזו:

האתר עובד יותר טוב
בדפדפן פיירפוקס

לפני התרגום צריך
להגדיר שפה. אתם נותנים שם לשפה ונותנים לה הגדרות (עדיף ממש להשתמש בהגדרות
הקיימות לעברית).

כאשר כמה אנשים
עובדים על תרגום לאותה שפה הם יכולים בטעות למחוק את העבודה אחד של השני. לכן
מומלץ להגדיר שפה עם שם נפרד עבור כל אחד מהאנשים (HebObs1,
HebLead2 וכו'), ובנוסף להגדיר שפה "סופית" ובסוף לאחד את כל
השפות אליה.

בעמוד של התרגום יש
סרגל למטה שמאפשר שמירה  ושמירה אוטומטית.
השמירה האוטומטית לפעמים נתקעת (בעיקר כשאינטרנט לא משהו) וזה יכול להיות די
מעצבן. אני ממליצה לכבות את השמירה האוטומטית, אבל צריך לזכור לשמור מידי פעם.

העתקה של ביטויים
מתמטיים ב-LATEX: כשעוברים עם העכבר בצד של האנגלית על ביטוי
מתמטי, מופיע סימן שמאפשר להעתיק את הביטוי בלבד בצורה נכונה (לסמן אותו ולעשות Ctrl+C לא עובד). הביטוי מוגדר להיות בכיוון שמאל לימין ולכן אי אפשר
להמשיך לכתוב ישר אחרי שמדביקים בעברית. מה שצריך לעשות זה לכתוב את התו הבא
בעברית לפני ההדבקה (לעשות לדוגמה שני רווחים בעברית ואז להדביק באמצע) וזה פותר
את הבעיה.

בהרבה מקומות נתנו
באנגלית משפטים כמו with radius a<<R, וכשמעתיקים את הביטוי a<<R וכותבים בעברית מקבלים את הצד השני (כאילו
שהרדיוס הוא R והוא גדול משמעותית מ-a, ו-a בכלל לא מוגדר). כדי למנוע
בלבול ואי הבנות אצל התלמידים תרגמנו כך: בעל רדיוס a, כאשר a<<R.

הערות שוליים: כדי
לתרגם הערת שוליים מעתיקים מהאגלית מהסלאש של ההערת השוליים הכל, מוחקים את
האנגלית שבתוך הסוגריים המסולסלים וכותבים שם את העברית. זה יוצא בכיוון הנכון.

לפעמים תרצו להוסיף ביטוי
או משפט באנגלית לעברית. אם יש יותר ממילה אחת, בגלל שהשפה שלנו מוגדרת מימין
לשמאל, אם תכתבו משפט באנגלית סדר המילים יצא הפוך. ניסינו לריב עם זה קצת עד
שבסוף פשוט כתבנו את המשפט שרצינו בסדר הפוך מראש וזה יצא ישר.

כאשר כתבו את השאלות
הקפידו באמת לאפשר את ההעתקה המיוחדת של הביטויים המתמטיים, אבל בזמן הדיון משנים
כל מיני חלקים במבחן. בדיון של המבחן הראשון הם לא הקפידו לאפשר את ההעתקה  וזה יצר לנו קשיים בתרגום. פנינו אל האחראים של
התוכנה והם תיקנו את זה בקלות ואמרו שבדיון הבא כל השינויים ייעשו כמו שצריך, ובאמת
היה שיפור גדול במבחן השני (כל הביטויים המתמטיים למעט אחד אפשרו העתקה).

10.  העברה משפה לשפה: כשנכנסים לדף של התרגום, ברירת המחדל היא הצגה של
הגרסה הרשמית באנגלית מצד שמאל והשפה שמתרגמים אליה מצד ימין. אם אתם רוצים להעביר
משפה לשפה (נגיד מעברית של משתמש ספציפי לעברית הרשמית), אפשר פשוט לשנות את מה
שיופיע בצד ימין לכל שפה. יש כפתור שמעתיק הכל מהמקור (ימין) לתרגום (שמאל).

 אם רוצים לתת מבחן בשפה נוספת שהיא לא האנגלית
הרשמית (נגיד, הגרסה האוסטרלית), צריך להגדיר שפה חדשה (אנגלית אוסטרלית של ישראל)
ולהקפיד שיש לה הגדרות של אנגלית, ולהעתיק את כל המסמכים הרלוונטיים באותה דרך:
השפה של ישראל בצד שמאל, לבחור אנגלית אוסטרלית בצד ימין ולהעתיק הכל.

12.  דף תשובות: אפשר לתת דף תשובות בשפה אחת בלבד, ובדרך כלל נחליט לתת דף
תשובות באנגלית. שימו לב שצריך בכל מקרה לייצר "תרגום" שלו. יש להקפיד
לתרגם לשפה ששייכת למשלחת שלנו שההגדרות שלה היא הגדרות של אנגלית. מעתיקים מהגרסה
הרשמית (ימין) לאנגלית אוסטרלית של ישראל (שמאל).

13.  הגענו למצב שכל דפי השאלון מתורגמים לעברית, וכבר לקחנו את האנגלית של
האוסטרלים, ויצרנו שפה חדשה עם הגדרות של אנגלית, ויש לנו דפי תשובות. כשמגישים את
התרגומים בוחרים כמה שפות שנרצה בשביל השאלונים ושפה אחת בשביל דף התשובות. אי
אפשר לבחור לתת חלק מהשאלון בשפה מסוימת. נותנים את כל דפי השאלון. כשעמדנו להגיש
שמנו לב שביחד עם השאלון יש את דף ההוראות הכלליות G0, שתרגמנו לעברית אבל לא
העתקנו באנגלית. כמובן שהתלמידים לא יצטרכו דף הוראות כלליות באנגלית, אבל לא
רצינו שהם יקבלו דף ריק עם מספור ללא מלל ויתבלבלו בגללו, אולי יחשבו שחסר להם חלק
מהשאלה. מהר העתקנו גם את הדף הזה מהאנגלית והגשנו.

14.  בהגשה אפשר לבחור עבור כל תלמיד את השפות שהוא רוצה. זה יכול אולי
לעזור לתלמידים שדוברים שפות אחרות בעתיד.

15.  ההגשה והקימפול של כל השאלונים לוקח יחסית הרבה זמן, אבל שימו לב שלא
נתקע ליותר מידי זמן ותבקשו עזרה מהאחראיים. אחרי 20 דקות גילינו שהם עשו שינוי
כלשהו ושצריך לחזור אחורה ולהגיש שוב.